**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2018. gada |

 .§

**Informatīvā ziņojuma projekts “Progresa ziņojums par e-adreses ieviešanu”**

TA – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pieņemt zināšanai vides aizsardzības un reģionālās attīstības ministra sniegto informāciju par valsts iestāžu gatavību oficiālās elektroniskās adreses ieviešanā.
2. Tieslietu ministrijai (Ieslodzījuma vietu pārvaldei) līdz 2018.gada 15.decembrim atbilstoši oficiālās elektroniskās adreses normatīvoajos aktos noteiktajā kārtībā nodot oficiālo elektronisko adrešu informācijas sistēmai informāciju par fizisku personu, kurai ir aktivizēts oficiālas elektroniskās adreses konts, – ziņas, ka fiziska persona atrodas ieslodzījuma vietā, izņemot ziņas par fizisko personu, kura brīvības atņemšanas sodu izcieš atklātajā cietumā.
3. Vides aizsardzības un reģionālās attīstības ministrijai sadarbībā ar Iekšlietu ministriju līdz 2019.gada 1.februārim sagatavot un iesniegt noteiktā kārtībā izskatīšanai Ministru kabinetā normatīvo aktu projektus, kas paredz Uzņēmumu reģistra reģistros reģistrētu tiesību subjektu obligāto oficiālās elektroniskās adreses izmantošanas termiņu saskaņošanu ar Fizisko personu reģistra likumu spēkā stāšanās termiņiem.
4. Tieslietu ministrijai sadarbībā ar Vides aizsardzības un reģionālās attīstības ministriju līdz 2019.gada 1.jūnijam sagatavot un iesniegt noteiktā kārtībā izskatīšanai Ministru kabinetā normatīvā aktu projektu, kas paredz unikālu identifikatoru izveidošanu zvērinātu tiesu izpildītāju reģistrācijas numuru sistēmā.
5. Visām ministrijām nodrošināt pārraudzību par sava resora (padotības iestādes un privātpersonas, kurai deleģēts ministrijas vai padotības iestādes valsts pārvaldes uzdevums) gatavību oficiālās elektroniskās adreses ieviešanai, tai skaitā, nodrošināt tehnisko piekļuvi iestādes oficiālās elektroniskās adreses kontam.
6. Pašvaldībām un valsts institūcijām, kas nav padotas Ministru kabinetam, pieņemt zināšanai, ka tām ir jānodrošina oficiālās elektroniskās adreses ieviešana, tai skaitā, nodrošinot tehnisko piekļuvi oficiālās elektroniskās adreses kontam.
7. Pašvaldībām un valsts institūcijām, kas nav padotas Ministru kabinetam, pieņemt zināšanai, ja attiecas, ka tām ir jāuzrauga, lai to iestādes un privātpersonas, kurām deleģēti pārvaldes uzdevumi, nodrošina oficiālās elektroniskās adreses ieviešanu, tai skaitā, nodrošinot tehnisko piekļuvi oficiālās elektroniskās adreses kontam.
8. Pieņemt zināšanai, ka Vides aizsardzības un reģionālās attīstības ministrija ar 2019.gadu īstenos oficiālās elektroniskās adreses integrētā komunikācijas kampaņu, kuras ietvaros sabiedrība tiks informēta par oficiālās elektroniskās adreses risinājumu un iespēju tai pieteikties.

Ministru prezidents M. Kučinskis

Valsts kancelejas direktors J.Citskovskis